Document ID: 31970L0157

Reference:
EUR-Lex - 31970L0157 - ET
Tähtis õiguslik teade
|
31970L0157
Euroopa Liidu Teataja L 042 , 23/02/1970 Lk 0016 - 0020 Soomekeelne eriväljaanne: Peatükk 15 Köide 1 Lk 0117  Taanikeelne eriväljaanne: Seeria I Peatükk 1970(I) Lk 0095  Rootsikeelne eriväljaanne: Peatükk 15 Köide 1 Lk 0117  Ingliskeelne eriväljaanne: Seeria I Peatükk 1970(I) Lk 0111  - 0116 Kreekakeelne eriväljaanne: Peatükk 13 Köide 1 Lk 0061  Hispaaniakeelne eriväljaanne: Peatükk 13 Köide 1 Lk 0189  Portugalikeelne eriväljaanne Peatükk 13 Köide 1 Lk 0189
Nõukogu direktiiv,6. veebruar 1970,mootorsõidukite lubatud mürataset ja heitgaasisüsteemi käsitlevate liikmesriikide õigusaktide ühtlustamise kohta(70/157/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 100,võttes arvesse komisjoni ettepanekut,võttes arvesse Euroopa Parlamendi arvamust, [1]võttes arvesse majandus- ja sotsiaalkomitee arvamust [2]ning arvestades, et:tehnilised nõuded, millele mootorsõidukid peavad siseriiklike õigusaktide kohaselt vastama, kehtivad muu hulgas ka mootorsõidukite lubatud mürataseme ja heitgaasisüsteemi kohta;kõnealused nõuded on liikmesriigiti erinevad; seetõttu on vajalik, et kõik liikmesriigid kohaldaksid samu nõudeid, tehes olemasolevatesse eeskirjadesse lisandusi või asendades need uutega selleks, et eelkõige oleks võimalik rakendada iga sõidukitüübi puhul EMÜ tüübikinnitusmenetlust, mida käsitletakse nõukogu 6. veebruari 1970. aasta direktiivis mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta [3],ON VASTU VÕTNUD KÄESOLEVA DIREKTIIVI:Artikkel 1Käesolevas direktiivis tähendab "sõiduk" teedel kasutamiseks mõeldud, kerega või kereta, vähemalt neljarattalist mootorsõidukit, mille valmistajakiirus ületab 25 km/h, välja arvatud rööbastel liikuvad sõidukid, põllutöötraktorid ja -masinad ning muud töösõidukid.Artikkel 2Ükski liikmesriik ei tohi keelduda EMÜ või siseriikliku tüübikinnituse andmisest sõidukile lubatud mürataseme või heitgaasisüsteemiga seotud põhjustel, kui selle müratase ja heitgaasisüsteem täidab lisades sätestatud nõudeid.Artikkel 3Muudatused, mis on vajalikud lisa nõuete kohandamiseks tehnika arenguga, v.a punktide 1.1 ja 1.4.1.4 alusel kehtestatud nõuded, võetakse vastu mootorsõidukite ja nende haagiste tüübikinnitust käsitleva nõukogu direktiivi artiklis 13 ettenähtud korras.Artikkel 41. Liikmesriigid jõustavad käesoleva direktiivi järgimiseks vajalikud õigus- ja haldusnormid 18 kuu jooksul alates käesoleva direktiivi teatavakstegemisest ja teatavad sellest viivitamata komisjonile.2. Liikmesriigid tagavad, et käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide tekst edastatakse komisjonile.Artikkel 5Käesolev direktiiv on adresseeritud liikmesriikidele.Brüssel, 6. veebruar 1970Nõukogu nimeleesistujaP. Harmel[1] EÜT C 160, 18.12.1969, lk 7.[2] EÜT C 48, 16.4.1969, lk 16.[3] EÜT L 42, 23.2.1970, lk 1.--------------------------------------------------LISAI. LUBATUD MÜRATASEMEDI.1. MääradKäesoleva direktiivi artiklis 1 osutatud sõidukite müratase, mida mõõdetakse selles lisas kehtestatud tingimustel, ei tohi ületada järgmisi tasemeid:| Sõidukikategooria | Näit detsibellides dB (A) |I.1.1. | Sõidukid, mis on ette nähtud reisijateveoks ja milles on kuni üheksa istekohta koos juhi kohaga | 82 |I.1.2. | Sõidukid, mis on ette nähtud reisijateveoks ja milles on üle üheksa istekohta koos juhi kohaga ning mille registrimass ei ületa 3,5 tonni | 84 |I.1.3. | Sõidukid, mis on ette nähtud kaubaveoks ja mille registrimass ei ületa 3,5 tonni | 84 |I.1.4. | Sõidukid, mis on ette nähtud reisijateveoks ja milles on üle üheksa istekoha koos juhi kohaga ning mille registrimass ületab 3,5 tonni | 89 |I.1.5. | Sõidukid, mis on ette nähtud kaubaveoks ja mille registrimass ületab 3,5 tonni | 89 |I.1.6. | Sõidukid, mis on ette nähtud reisijateveoks ja milles on üle üheksa istekohta koos juhi kohaga ning mille mootori võimsus on vähemalt 200 hj DIN | 91 |I.1.7. | Sõidukid, mis on ette nähtud kauba- või materjaliveoks, mille mootori võimsus on vähemalt 200 hj DIN ja mille registrimass ületab 12 tonni | 91 |I.2. MõõtevahendidSõidukite tekitatavat müra mõõdetakse müramõõturiga, mida kirjeldatakse Rahvusvahelise Elektrotehnikakomisjoni väljaandes nr 179, 1. trükk (1965).I.3. MõõtmistingimusedMõõdetakse piisavalt vaikses ja avatud kohas (ümbritsev müra ja tuule tekitatav müra vähemalt 10 db (A) võrra madalam mõõdetavast mürast) tühimassiga sõidukit.See koht võib olla näiteks 50meetrise raadiusega avatud plats, mille keskosas on vähemalt 20meetrise raadiusega praktiliselt sile pind, mis on kaetud betooni, asfaldi või samalaadse materjaliga ja millel ei ole lahtist lund, pikka rohtu, lahtist mulda ega tuhka.Katseraja pind ei tohi põhjustada ülemäärast rehvimüra. Seda tingimust kohaldatakse ainult liikuvate sõidukite tekitatud müra mõõtmisel.Mõõtmine viiakse läbi ilusa ilma ja vähese tuulega. Sõiduki või mikrofoni juures tohib olla ainult mõõdiku näidu lugeja, sest pealtvaatajate juuresolek sõiduki või mikrofoni juures võib märkimisväärselt mõjutada mõõdiku näitu. Näidu lugemisel ei võeta arvesse märgatavaid osuti kõikumisi, millel ei paista olevat seost üldise müratasemega.I.4. MõõtmismeetodI.4.1. Liikuvate sõidukite müra mõõtmine (tüübikinnituse tarvis)Mõlemal pool sõidukit tehakse vähemalt kaks mõõtmist. Reguleerimiseks võib teha esialgseid mõõtmisi, kuid neid ei võeta arvesse.Mikrofon asetatakse maapinnast 1,2 m kõrgusele ja sõidurajal sõiduki keskteljega CC risti oleval joonel PP’ 7,5 m kaugusele (joonis 1).Katserajal märgitakse maha kaks joont AA’ ja BB’, mis on paralleelsed joonega PP’ ning on sellest 10 m eespool ja tagapool. Sõidukid lähenevad allpool osutatud ühtlase kiirusega joonele AA’. Seguklapp avatakse siis nii kiiresti kui võimalik ja hoitakse täielikult avatult, kuni sõiduki tagumine osa [1] on ületanud joone BB’; seejärel seguklapp suletakse nii kiiresti kui võimalik.Mõõtmistulemuseks on maksimaalne registreeritud müratase.I.4.1.1. Käigukastita sõidukidSõiduk läheneb joonele AA’ ühtlase kiirusega, mis vastab järgmisest kolmest kiirusest madalaimale:- mootori pöörlemiskiirus võrdub kolmveerandiga mootori pöörlemiskiirusest, millega saavutatakse maksimaalne võimsus,- mootori pöörlemiskiirus võrdub kolmveerandiga mootori pöörlemiskiirusest, mida võimaldab pöörlemissageduse regulaator,- 50 kilomeetrit tunnis.I.4.1.2. Käsikäigukastiga sõidukidI.4.1.2.1. – Käigukastis tuleb panna teine käik, kui sõiduk on kahe-, kolme- või neljakäiguline;I.4.1.2.2. – Käigukastis tuleb panna kolmas käik, kui kastis on rohkem kui neli käiku;I.4.1.2.3. – Kui ülekandel on topeltülekanne (jaotuskast või kahekiiruseline tagatelje koost), peab käigukast olema lülitatud asendisse, mis võimaldab sõiduki suurima kiiruse.Sõiduk läheneb joonele AA’ ühtlase kiirusega, mis vastab järgmisest kolmest kiirusest madalaimale:- mootori pöörlemiskiirus võrdub kolmveerandiga mootori pöörlemiskiirusest, millega saavutatakse maksimaalne võimsus,- mootori pöörlemiskiirus võrdub kolmveerandiga mootori pöörlemiskiirusest, mida võimaldab pöörlemissageduse regulaator,- 50 kilomeetrit tunnis.I.4.1.3. Automaatkäigukastiga sõidukidSõiduk läheneb joonele AA’ ühtlase kiirusega, mis vastab järgmisest kolmest kiirusest madalaimale:- 50 kilomeetrit tunnis,- kolmveerand maksimaalsest kiirusest.Kui on võimalik valida, tuleb kasutada linnasõidu "normaalasendit".I.4.1.4. Tulemuste tõlgendamineI.4.1.4.1. Võtmaks arvesse mõõtevahendite ebatäpsusi, määratakse iga mõõtmise tulemus nii, et näidust lahutatakse 1 db (A).I.4.1.4.2. Mõõtmised loetakse kehtivaks, kui kahe järjestikuse samal pool sõidukit tehtud mõõtmiste erinevus ei ületa 2 db (A).I.4.1.4.3. Katsetulemuseks on suurim mõõdetud müratase. Kui tulemus ületab 1 db (A) võrra kontrollitava sõiduki kategooria lubatud maksimaalset mürataset, tehakse veel kaks mõõtmist. Selliselt tehtud neljast mõõtmisest kolm peavad mahtuma ettenähtud piiridesse.+++++ TIFF +++++Liikuvate sõidukite mõõteasendidI.4.2. Seisvate sõidukite müra mõõtmineI.4.2.1. Müramõõturi asukohtMõõtmised tehakse punktis X (joonis 2) 7 meetri kaugusel sõiduki lähimast pinnast.Mikrofon asub 1,2 m kõrgusel maapinnast.I.4.2.2. Mõõtmiste arvTehakse vähemalt kaks mõõtmist.I.4.2.3. Sõiduki katsetamise tingimusedPöörlemissageduse regulaatorita sõiduki mootor töötab kolmveerand pööretel, mille juures vastavalt tootjale saavutatakse maksimaalne võimsus. Mootori pöörete kiirust mõõdetakse iseseisva mõõteriistaga, näiteks rullikaluse ja tahhomeetriga. Kui mootoril on pöörlemissageduse regulaator, mis takistab mootoril ületamast maksimaalse võimsuse kiirust, töötab mootor pöörlemissageduse regulaatori lubatud maksimaalse kiirusega.Enne mõõtmist peab mootor saavutama normaalse töötemperatuuri.I.4.2.4. Tulemuste tõlgendamineKõik registreeritud mürataseme näidud esitatakse katseprotokollis.Kui võimalik, näidatakse ära ka meetod, mida kasutati mootori võimsuse arvutamiseks. Samuti tuleb esitada andmed sõiduki koormatuse kohta.Mõõtmised loetakse kehtivaks, kui kahe järjestikuse samal pool sõidukit tehtud mõõtmiste erinevus ei ületa 2 db (A).Mõõtmistulemuseks on maksimaalne registreeritud näit.+++++ TIFF +++++Seisvate sõidukite mõõteasendidII. HEITGAASISÜSTEEM (SUMMUTI)II.1. Kui sõidukile on paigaldatud väljalaske müra vähendamiseks seade (summuti), kohaldatakse II punkti nõudeid. Kui mootori sisselase on varustatud õhufiltriga, mis on vajalik lubatud mürataseme tagamiseks, loetakse filtrit summuti osaks ja selle filtri suhtes kohaldatakse samuti II punkti nõudeid.II.2. Sõiduki tüübikinnitustunnistusele lisatakse heitgaasisüsteemi joonis.II.3. Summutile peab olema selgesti loetavalt ja kustumatult märgitud selle mudel ja tüüp.II.4. Summutite konstruktsioonis on lubatud kasutada kiulist absorbeerivat materjali ainult siis, kui on täidetud järgmised tingimused:II.4.1. Kiulist absorbeerivat materjali ei tohi asetada nendesse summuti osadesse, mida läbivad gaasid.II.4.2. Kohased seadmed peavad summuti kasutamisel tagama kiulise absorbeeriva materjali püsimise kogu aeg omal kohal.II.4.3. Kiuline absorbeeriv materjal peab taluma vähemalt sellist temperatuuri, mis on 20 % kõrgem summutipiirkonnas, kus kiuline absorbeeriv materjal asub, esineda võivast töötemperatuurist.[1] Kui sõidukil on haagis või poolhaagis, ei võeta neid joone BB’ ületamisel arvesse.--------------------------------------------------

Summary:
Haagistega mootorsõidukid: lubatud müratase
Haagistega mootorsõidukid: lubatud müratase
Käesoleva direktiivi eesmärk on rakendada Euroopa Liidu määrusi seoses sõidukite müraga, lähtudes täielikust ühtlustamisest.
ÕIGUSAKT
Nõukogu direktiiv 70/157/EMÜ, 6. veebruar 1970, mootorsõidukite lubatud mürataset ja heitgaasisüsteemi käsitlevate liikmesriikide õigusaktide ühtlustamise kohta [Euroopa Ühenduste Teataja L 42, 23.2.1970].
KOKKUVÕTE
Direktiivi kohaldatakse kõigi teedel kasutamiseks mõeldud, kerega või kereta, vähemalt neljarattaliste mootorsõidukite suhtes, mille valmistajakiirus on üle 25 km/h, välja arvatud rööbastel liikuvad sõidukid, põllumajandus- ja metsatraktorid ning kõik liikurmasinad.
Direktiivis sätestatakse asjaomaste sõidukite mehaaniliste osade ja heitgaasisüsteemide mürataseme piirnormid. Autode puhul on piirnorm 74 dB(A) ja suure võimsusega kaubaveokite puhul 80 dB(A).
Nähakse ette lubatud väärtused järgmiste sõidukikategooriate jaoks:
autod;
ühistranspordisõidukid;
kaubaveokid.
Liikmesriigid peavad 1. oktoobriks 1994 avaldama mürataseme väärtused tüübikinnituse saamiseks.
Seega ei tohi liikmesriigid lubatud mürataseme ja heitgaasisüsteemiga seotud põhjustel
keelduda uute sõidukite registreerimisest ega keelata nende müüki, turuleviimist või kasutamist, kui need vastavad direktiivi sätetele;
keelata heitgaasisüsteemi või seadmestiku turuleviimist, kui see vastab tüübile, millele on antud tüübikinnitus.
Selleks, et edendada uute piirnormide ennetähtaegset täitmist, võivad liikmesriigid teha maksusoodustusi, kui need on
mittediskrimineerivad;
kohaldatavad piiratud ajavahemiku jooksul;
märkimisväärselt väiksemas summas kui paigaldatud seadmete maksumus;
kohaldatavad sõidukite suhtes, millele paigaldatud seadmed võimaldavad täita tulevasi Euroopa standardeid enne tähtaega.
Iga sõidukitüübi, heitgaasisüsteemi või seadmestiku (summuti ja varuheitgaasisüsteemi) tüübikinnitusmenetlus on järgmine:
tootja või tema volitatud esindaja peab esitama avalduse EMÜ tüübikinnituse saamiseks;
see peab sisaldama olemasolevates direktiivides nõutud teavet;
nähakse ette teistsugused tüübikinnituskatsed;
kui sõidukitüüp, heitgaasisüsteem või seadmestik vastab katsenõuetele, väljastab kõnealuse liikmesriigi pädev asutus EMÜ tüübikinnitustunnistuse.
Käesolev direktiiv on tunnistatud kehtetuks määrusega (EL) nr 540/2014 alates 30.6.2027.
VIITED
Õigusakt
Jõustunud
Liikmesriikide õigusesse ülevõtmise tähtaeg
Euroopa Liidu Teataja
Direktiiv 70/157/EMÜ
10.2.1970
10.8.1971-1.7.1973
EÜT L 42, 23.2.1970
Muutmisakt(id)
Jõustunud
Liikmesriikide õigusesse ülevõtmise tähtaeg
Euroopa Liidu Teataja
Direktiiv 73/350/EMÜ
16.11.1973
-
EÜT L 321, 22.11.1973
Direktiiv 77/212/EMÜ
10.3.1977
31.3.1977
EÜT L 66, 12.3.1977
Direktiiv 81/334/EMÜ
28.4.1981
31.12.1981
EÜT L 131, 18.5.1981
Direktiiv 84/372/EMÜ
5.7.1984
30.9.1984
EÜT L 196, 26.7.1984
Direktiiv 84/424/EMÜ
4.9.1984
31.12.1984
EÜT L 238, 6.9.1984
Direktiiv 87/354/EMÜ
29.6.198
31.12.1987
EÜT L 192, 11.7.1987
Direktiiv 89/491/EMÜ
25.7.1989
1.1.1990
EÜT L 238, 15.8.1989
Direktiiv 92/97/EMÜ
16.11.1992
30.6.1993
EÜT L 371, 19.12.1992
Direktiiv 96/20/EMÜ
3.5.1996
30.9.1996
EÜT L 92, 13.4.1996
Direktiiv 99/101/EÜ
17.1.2000
31.3.2000
EÜT L 334, 28.12.1999
Direktiiv2007/34/EÜ
5.7.2007
5.7.2007
ELT L 155, 15.6.2007
Direktiiv 2013/15/EL
1.7.2013
1.7.2013
ELT L 158, 10.6.2013
SEONDUVAD ÕIGUSAKTID
Euroopa Parlamendi ja nõukogu määrus (EL) nr 540/2014 mootorsõidukite ja varusummutisüsteemide mürataseme kohta, millega muudetakse direktiivi 2007/46/EÜ ja tunnistatakse kehtetuks direktiiv 70/157/EMÜ [Euroopa Liidu Teataja L 158, 27.5.2014].
Viimati muudetud: 02.07.2014